Publication: Magyar Közlöny
Issue: MK-2005-87 (Year: 2005, Number: 87)
Era: 2004-2010
Section: CXII. törvény és a tõkepiacról szóló 2001. évi CXX. törvény, továbbá a biztosítóintézetekrõl és a biztosítási tevékenységrõl szóló 1995. évi XCVI. törvény kiszervezéssel kapcsolatos szabályait. Megállapította, hogy a kiszervezési szabályok aggályosak, mert az Avtv. 4/A. §-át tulajdonképpen megkerülve teszik lehetõvé, hogy az adatfeldolgozó al-adatfeldolgozót vegyen igénybe, ezért a biztos a pénzügyminiszternek írott levelében javasolta a kifogásolt rendelkezések módosítását. (1660/J/2004)
Paragraph Index: 665

(2) A természetes személyeknek az uniós intézmények, szervek és hivatalok által, illetve az uniós jog alkalmazási körébe tartozó tevékenységeik során a tagállamok által végzett személyes adatok feldolgozása tekintetében történõ védelmére, valamint az ilyen adatok szabad áramlására vonatkozó szabályokat európai törvény vagy kerettörvény állapítja meg. E szabályok tiszteletben tartását független hatóságok ellenõrzik.” Az Alkotmány II. részében kapott helyet az unió Alapjogi Chartája, mely szintén tartalmazza a személyes adatok védelmét. A 2000 decemberében tartott nizzai csúcstalálkozón elfogadott Charta korábban nem emelkedett jogerõre, nem vált az alapító szerzõdések részévé, csupán politikai deklaráció volt. Azzal azonban, hogy az Alkotmány szerves részévé vált, annak hatálybalépését követõen kötelezõ erõvel bír majd. „II.-68. cikk: A személyes adatok védelme

Source: https://magyarkozlony.hu/hivatalos-lapok/a1baeb2c3ae420d7f93ac846fca04ff8aec8b581/dokumentumok/792965bea6f523a4bbd4d42bf2a102bca75ef3a6/letoltes